Ændringerne i oversigten over indtægter og udgifter efter sektion findes på EUR-Lex ( https://eur-lex.europa.eu/budget/www/index-da.htm ). En engelsk udgave af ændringerne i oversigten vedlægges til orientering som et budgetbilag.

4.3 Ajourføring af partnerskabsaftalerne om bæredygtigt fiskeri

5. Tekniske justeringer og korrektioner

5.1 Innovationsfonden

5.2 Den Europæiske Unions Agentur for den Operationelle Forvaltning af Store IT-systemer inden for Området med Frihed, Sikkerhed og Retfærdighed (eu-LISA)

6. Sammenfattende oversigt opdelt på udgiftsområderne i FFR

1.Indledning

Ændringsskrivelse nr. 1 (ÆS nr. 1/2020) til budgetforslaget (BF) for 2020 dækker følgende:

¾Ajourføring af de anslåede behov, formålsbestemte indtægter og bevillingerne til landbrugsudgifter. Ud over ændrede markedsfaktorer tager ÆS nr. 1/2020 også højde for virkningen af de afgørelser, der er truffet i landbrugssektoren siden udarbejdelsen af BF 2020, som blev vedtaget i juli 2019, såvel som andre forslag, der forventes at få en væsentlig betydning i løbet af budgetåret.

¾Justeringer som følge af de lovgivningsforslag, der er inkluderet i brexitforberedelsespakken af 4. september 2019.

¾Andre justeringer vedrørende administrationsbudgettet for Europa-Parlamentet og Tjenesten for EU's Optræden Udadtil samt partnerskabsaftalerne om bæredygtigt fiskeri.

¾Justering af budgetstrukturen med henblik på indarbejdelse af innovationsfonden.

¾Tekniske korrektioner (eu-LISA).

Den samlede nettovirkning af ÆS nr. 1/2020 for udgifterne i BF 2020 er en stigning på 16,4 mio. EUR i forpligtelsesbevillinger og et fald på 5,4 mio. EUR i betalingsbevillinger.

2.Den Europæiske Garantifond for Landbruget (EGFL)

2.1 Oversigt

ÆS nr. 1/2020 ajourfører overslagene over landbrugsudgifterne på baggrund af de seneste økonomiske data og lovgivningsrammer. Ved udgangen af september 2019 fik Kommissionen det første fingerpeg om produktionsniveauet for 2019, udsigterne for landbrugsmarkederne og de faktiske tal for det meste af budgetgennemførelsen for 2019 for så vidt angår EGFL under delt forvaltning, som danner udgangspunkt for de ajourførte overslag over budgetbehovene for 2020.

Ud over at tage markedsfaktorerne i betragtning tager nærværende ÆS nr. 1/2020 også højde for virkningen af de lovgivningsmæssige beslutninger, der er blevet truffet på landbrugsområdet siden udarbejdelsen af BF 2020 i juni 2019, samt en række beslutninger, der er under forberedelse og forventes vedtaget inden længe.

Samlet set vurderes EGFL-behovet for 2020 (under hensyntagen til EGFL-bestemmelserne om finansiel disciplin) nu til 44 481,1 mio. EUR , hvilket er en stigning på 304,3 mio. EUR i forhold til BF 2020. Denne stigning skyldes hovedsageligt øgede behov under kapitel 05 07 Revision af landbrugsudgifter, der finansieres af Den Europæiske Garantifond for Landbruget (EGFL) (174,3 mio. EUR) og kapitel 05 03 Direkte betalinger, der sigter mod at bidrage til landbrugsindkomsterne, begrænse indkomstsvingningerne og opfylde miljø- og klimamål (94 mio. EUR). Der foretages også mindre justeringer under kapitel 05 02 Forbedring af landbrugssektorens konkurrenceevne gennem interventioner på landbrugsmarkederne til et beløb på 36,0 mio. EUR.

De formålsbestemte indtægter, der skønnes at være til rådighed i 2020, forhøjes fra 645,0 mio. EUR i BF 2020 til 999,0 mio. EUR (dvs. en forhøjelse på 354,0 mio. EUR), hvilket mere end kompenserer de yderligere behov. Ajourføringen af overslagene vedrører beløb, som hidrører fra beslutninger om regnskabsafslutning (181,0 mio. EUR) og uregelmæssigheder (-7 mio. EUR). Derudover indeholder ÆS nr. 1/2020 en forventet fremførsel af formålsbestemte indtægter fra 2019 til 2020 til et beløb på 280,0 mio. EUR (forventet EGFL-overskud) , hvoraf 100,0 mio. EUR allerede fremgik af BF 2020. Det anslåede overskud omfatter ikke uudnyttede bevillinger (468,7 mio. EUR) fra reserven til kriser i landbrugssektoren for 2019, som ikke vil blive anvendt. Disse uudnyttede bevillinger vil blive fremført til godtgørelse til landbrugere, der er underlagt finansiel disciplin i 2020.